CELEX: 32017D2355
Language: fi
Date: 2017-12-14 00:00:00
Title: Komission täytäntöönpanopäätös (EU) 2017/2355, annettu 14 päivänä joulukuuta 2017, luvan antamisesta UV-käsiteltyjen sienten saattamiseksi markkinoille uuselintarvikkeena Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2017) 8474)

16.12.2017   
            
            
               FI
            
            
               Euroopan unionin virallinen lehti
            
            
               L 336/52
            
         KOMISSION TÄYTÄNTÖÖNPANOPÄÄTÖS (EU) 2017/2355,
   annettu 14 päivänä joulukuuta 2017,
   luvan antamisesta UV-käsiteltyjen sienten saattamiseksi markkinoille uuselintarvikkeena Euroopan parlamentin ja neuvoston asetuksen (EY) N:o 258/97 mukaisesti
   
      
         (tiedoksiannettu numerolla C(2017) 8474)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Yritys Ekoidé AB toimitti 10 päivänä kesäkuuta 2016 Ruotsin toimivaltaiselle viranomaiselle hakemuksen UV-käsiteltyjen sienten (Agaricus bisporus), joiden D2-vitamiinipitoisuutta on lisätty, saattamisesta unionin markkinoille asetuksen (EY) N:o 258/97 1 artiklan 2 kohdan f alakohdassa tarkoitettuna uuselintarvikkeena.
            
         
               (2)
            
            
               Ruotsin toimivaltainen viranomainen laati ensiarvioraporttinsa 27 päivänä helmikuuta 2017. Raportissa tultiin siihen tulokseen, että kyseiset UV-käsitellyt sienet (Agaricus bisporus), joiden D2-vitamiinipitoisuutta on lisätty, täyttävät asetuksen (EY) N:o 258/97 3 artiklan 1 kohdassa uuselintarvikkeille asetetut arviointiperusteet.
            
         
               (3)
            
            
               Komissio toimitti ensiarvioraportin muille jäsenvaltioille 2 päivänä maaliskuuta 2017.
            
         
               (4)
            
            
               Muut jäsenvaltiot esittivät perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa säädetyssä 60 päivän määräajassa. Hakija antoi kysymyksiin selvennyksiä jäsenvaltioita ja komissiota tyydyttävällä tavalla.
            
         
               (5)
            
            
               Euroopan parlamentin ja neuvoston asetuksen (EU) N:o 1169/2011 (2) liitteessä VI olevan A osan 1 kohdassa edellytetään, että elintarvikkeen nimen on sisällettävä tai siihen on oltava liitettyinä tarkat tiedot elintarvikkeelle suoritetusta erityiskäsittelystä, jos tällaisen tiedon poisjättäminen saattaisi johtaa kuluttajaa harhaan. Koska kuluttaja ei yleensä odota, että sienet on UV-käsitelty, kyseisen elintarvikkeen nimen on sisällettävä tai siihen on liitettävä tällaiset tiedot, jotta kuluttajia ei johdeta harhaan.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä määriteltyjä sieniä (Agaricus bisporus), joita on UV-käsitelty D2-vitamiinipitoisuuden lisäämiseksi, voidaan saattaa unionin markkinoille uuselintarvikkeena.
   2 artikla
   Tällä päätöksellä sallittujen sienten (Agaricus bisporus), joita on UV-käsitelty D2-vitamiinipitoisuuden lisäämiseksi, nimitys on ”UV-käsitellyt sienet (Agaricus bisporus)”.
   3 artikla
   Tämä päätös on osoitettu yritykselle Ekoidé AB, Vårbruksgatan 67, 583 32 Linköping, Ruotsi.
   
      Tehty Brysselissä 14 päivänä joulukuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).
   
      LIITE
      
         UV-KÄSITELTYJEN SIENTEN (AGARICUS BISPORUS), JOIDEN D2-VITAMIINIPITOISUUTTA ON LISÄTTY, ERITELMÄ
      
      
         Kuvaus/Määritelmä:
      
      Kaupallisesti kasvatetut Agaricus bisporus -sienet, joita on käsitelty UV-valolla, jolloin poimittujen sienten D2-vitamiinipitoisuus on ≤ 10 μg/100 g tuorepainossa.
      UVB-säteily: säteilytys ultraviolettivalossa aallonpituusalueella 290–320 nm.
      
         D2-vitamiini:
      
      
                  Kemiallinen nimi
               
               
                  (3β,5Z,7E,22E)-9,10-sekoergosta-5,7,10(19),22-tetraen-3-oli
               
            
                  Synonyymi
               
               
                  Ergokalsiferoli
               
            
                  CAS-numero
               
               
                  50-14-6
               
            
                  Molekyylipaino
               
               
                  396,65 g/mol
               
            
         Sisältö:
      
      D2-vitamiinia lopputuotteessa: 5–10 μg/100g tuorepainossa kelpoisuusajan päättyessä.